विकास खंड बढ़पुर क्षेत्र के गांव नया नगला महरुपुर सहजू निवासी श्रीकृष्ण राजपूत ने कहा कि 6 जून को उन्होंने प्रार्थना पत्र देकर शिकायत की थी कि उनके पुत्र राजेश कुमार को सत्ता पक्ष के कुछ लोगों ने घर से जबरन बुला ले जाकर एक कोल्ड में बंधक बना लिया है लेकिन जिला प्रशासन ने इस मामले को हल्के में लिया। भनक लग जाने पर उन्होंने राजेश को कोल्ड स्टोरेज से हटाकर किसी अन्य जगह पर बंधक बना लिया है। उन्होंने आशंका व्यक्त की कि उनके पुत्र के साथ कोई भी अनहोनी घटना घट सकती है। उन्होंने डीएम से मांग की कि पुत्र राजेश को तत्काल मुक्त कराकर दोषियों के खिलाफ कार्रवाई की जाए। इस मौके पर अनीसा बानो, अरविंद शाक्य भी मौजूद रहे।